google/wiki40b huggingface dataset:
Hverven

Hverven (gnr. 43) er en gammel storgård av typen vín-gård, som det finnes omkring 1 000 stykker av i Norge. Den ligger tett ved Europavei 16 i tidligere Norderhov herresdkommune, like under Tanberg og cirka fire kilometer sør for Hønefoss, i Ringerike kommune. Gården har blant annet gitt navn til Hvervenmoen, som den for en stor del eide sammen med Tanberg (som den også trolig opprinnelig ble skilt ut fra). Deler av Hvervenmoen utvikles nå som et attraktivt forretnings- og kontorområde, beliggende ved innfartsveien til Hønefoss syd og tvers over E16 for Ringerike sykehus.
Hverven (trolig av norr. Hvarfvín, i betydningen varvende gressbeiter) nevnes ikke i gamle diplomer, men er med stor sikkerhet svært gammel. Gårdnavnet kan ha sammenheng med at elva gjør en stor sving i dette området. Første gang gården nevnes i skriftlige kilder er i Norske Regnskaber og Jordebøger fra det 16de Aarhundrede. Først i 1528 under Nordruff færing (Norderhovs fjerding) på side 145 som Huarren (NRJ. IV 145), og deretter som Huorffuen i 1542 (NRJ. IV 580). I 1578, 1604 og 1617 er navnet skrevet som Huerffuenn og i 1657 som Herfuenn. Først i 1723 ser man det skrevet som Hverven. Om man legger gjengjerdsskatten i 1528 til grunn, 24 skilling, så må man anta at gården da ble regnet som en halvgård.
Hverven var i sin tid eiet av Anna Colbjørnsdatter, prestefruen som lurte svenskene under slaget på Norderhov natten til 29. mars i 1716. Nærmeste gård er Tanberggårdene, som er kjent fra kongesagaene som høvdingsete for Tanberg-ætten. Like ved ligger også Norderhov kirke fra middelalderen, opprinnelig bygget omkring år 1170, og Norderhov gamle prestegård. Prestegården er i dag synonym med Ringerikes Museum.
Sedentisme

Sedentisme eller sedentær er et begrep innen antropologi og arkeologi, og er et begrep ofte brukt om overgangen fra en nomadisk livsstil, til et samfunn som bor ett sted, permanent. Ett eksempel er overgangen fra jeger- og sankersamfunn til jordbrukssamfunn.
Joe Trohman

Biografi

Han vokste opp i South Russell, i Cleveland, Ohio, og spilte trombone i skolekorpset, før han senere tok opp gitar i stedet. Rundt 12 år flyttet han til en forstad av Chicago, der han ble kjent med Pete Wentz.
Etter å ha spilt i diverse hardcore punk-band med Wentz, spurte han om ikke de skulle prøve å forme et band som fokuserte på med positive ting, i stedet for det negative, som de hadde gjort til da. De gjorde så det, og fikk med seg Patrick Stump som gitarist og vokalist, og Andy Hurley som trommis, med Wentz på bass, og Trohman på gitar. Det var dette bandet som senere skulle bli til Fall Out Boy.
Takayoshi Ono

Karriere

Takayoshi Ono startet sin profesjonelle karriere i Mito HollyHock i 2001.
Jakub Wolny

Karriere

Wolny debuterte i verdenscupen i skihopping den 19. januar 2014 på hjemmebane i Zakopane under 2013/14-sesongen, men kvalifiserte seg ikke til finaleomgangen og endte på en 45.-plass.
Han ble dobbelt juniorverdensmester under Junior-VM på ski 2014 i Val di Fiemme, der han først tok en individuell gullmedalje, foran østerrikske Patrick Streitler og russeren Jevgenij Klimov, og dagen etter fulgte opp med polsk laggull foran Østerrike og Norge, på lag med Aleksander Zniszczoł, Krzysztof Biegun og Klemens Murańka.
Wolny ble tatt ut i den polske troppen til Ski-VM 2019 i Seefeld, der han endte på 40.-plass i stor bakke.
Kalsiumoksid

Viktige faremomenter

Irriterer øyne, hud og luftveier. Ved tilsetning av vann kan stoffet virke etsende på hud og øyne.
Katy (Texas)

Katy er en by i Fort Bend County med deler i Waller County og Harris County i Texas i USA. Elven Buffalo Bayou har sitt utspring her.

Geografi

Byen ligger sørøst i Texas, ved Interstate 10 og U.S. Highway 90 i i det ytterste sørøstre hjørne av fylket med noen deler inn i fylkene Waller og Harris County. Herfra til Mexicogolfen er det ca 105 km. Arealet er på 27,6 km².
Laser (jolle)

Historie

Kanadierne Bruce Kirby og Ian Bruce møttes i 1969, og diskuterte hvordan man kunne bygge den beste regattabåten. Deres eneste begrensning skal ha vært at den skulle være mulig å frakte på et biltak. Etter mye prøving og feiling ble det endelige resultatet Laser standard. Etterhvert som båten ble mer og mer populær ble Laser Radial utviklet på grunnlag av at båten skulle være tiltalende og gi god læring til både erfarne og nybegynnere. Det er en av grunnene til at alle av de tre Laser-modellene standard, Radial og 4.7 har samme skrog og utstyr, men at bare seilet og bunnmasten er annerledes. Båten ble vist offisielt første gang i 1971 på New York Boat Show, og har vært olympisk klasse som menns seiljolle siden 1996. Fra og med 2008 overtok Laser Radial som kvinnenes seiljolle etter Europajollen.
Laseren ble raskt svært populær og en stor klasse. I 2012 var det flere enn 200 000 båter i verden, fordelt på 140 land. Den er med det en av de største regattaklassene for både unge og voksne i verden.

Laser Radial

Laser Radial er damenes olympiske klasse. Den har samme skrog som Laser Standard, men seilet er mindre og bunnmasten kortere. Den kan også kjennetegnes ved at vinduet i seglet er motsatt vei som i standard. Båten er også en populær regattaklasse i Norge.
Håksberg

Håksberg er et tettsted i Ludvika kommune i Dalarnas län i landskapet Dalarna i Sverige. I 2010 hadde tettstedet 458 innbyggere.
ISO 3166-2:SA

ISO 3166-2:SA er Saudi-Arabias del av ISO 3166-2, som er del av ISO 3166-standarden utgitt av International Orginazation for Standardization (ISO), som definerer koder for navna til hovedinndelingene (f.eks. delstater eller fylker) av alle land med kode i ISO 3166-1.
For Saudi-Arabia er det definert koder for 13 provinser.
Hver kode består av to deler, atskilt av en bindestrek. Første del er SA, ISO 3166-1 alfa-2-koden for Saudi-Arabia. Andre del er to tall.
Cychrus

Utseende

Kroppen har form som kan minne om en pæreform. Brystskjoldet har en hjertelignende form og er smalt bakerst, mye smalere enn bakkroppen. De kan ikke fly da flygevingene er reduserte og dekkvingene er sammenvokste langs midtlinjen. Antennens tredje og fjerde ledd med en lang børste/børster i spissen, mens leddene ellers er bare (nakne) og helt uten fine korte hår. (Krever forstørrelse for å se).  Hodet er langstrakt framover.  Palpenes endeledd er hos hannene tydelig økseformet.

Levevis

Disse lpøpebillene er predatore på andre mindre dyr, som insekter og snegler. Flere av artene har hodet med munndelene forlenget, noe som hjelper billen til å nå inn i sneglehuset for å få fatt i sneglen. 
De tilhører gruppen av insekter med fullstendig forvandling (holometabole insekter), som gjennomgår  en metamorfose i løpet av utviklingen. Larvene er ofte radikalt forskjellige fra de  voksne, både i levevis og i kroppsbygning. Mellom larvestadiet og det voksne stadiet er et puppestadie, en hvileperiode, der billens indre og ytre organer endres.
Magdalena

Etymologi

Magdalena er en latinsk form av det greske navnet Magdalini (gresk: Μαγδαληνη). Dette er igjen den greske form av et hebraisk tilnavn som betyr «fra Magdala». Stedsnavnet har opprinnelse i hebraiske migdal (hebraisk: מגדל), «tårn».
Mikal Høyem

Tidlige år

Han vokste opp i fattige kår på en husmannsplass på Byneset utenfor Trondheim. Etter gode resultater på realskolen kom han inn på Orkdal landsgymnas og videre på lærerskolen på Elverum som han ble uteksaminert fra i 1943. I krigsårene møtte han sin blivende kone Aslaug fra Overhalla. I 1948 gjorde tilfeldighetene at de bestemte seg for å prøve et år i gruvebygda Malm. 
Malm var på den tiden kulturell smeltedigel med Fosdalens Bergverk i sentrum. Hit kom folk fra alle deler av Skandinavia for å ta del i gruveeventyret. Gruvedriften gjorde Malm til en rik kommune, noe som igjen skapte uvanlig stort rom for kulturell utfoldelse. Moderne skolebygg med kombinert gymsal/festsal og svømmebasseng kom i 1951 og det nye skolebygget skulle bli Høyems arbeidsplass til han ble pensjonist. Samfunnshus med to festsaler, amfi og scene av nasjonal størrelse var på plass noen år senere. På 1950-tallet var Malm samfunnshus et naturlig stoppested nasjonale revyturneer og til og med Riksteatret. Mikal Høyem var konfansier når slikt besøk gjestet Malm.

Kulturpersonligheten

I egenskap av Høyems læreryrke hadde familien en realtivt høy sosial status i bygda allerede fra de flyttet inn. Den iboende interessen for alt kulturliv gjorde dessuten at han raskt ble en av de kulturelle bærebjelkene i bygda. Hans personlighet gjore at han snakket han like lett med Jørgen Hattemaker som Kong Salomon. Dette gjorde han til en ettertraktet og etter hvert obligatorisk deltaker i enhver kulturbegivenhet i bygda.   
Samfunnshuset ble sentrum for en etter hvert omfattende revyvirksomhet, og Mikal Høyem viste talent for fremføring av dikt, sanger og sketsjer. Senere ble han kanskje best kjent som forfatter av revyer, visesanger, dikt og taler. Til og med ved brevveksling med barnebarn ble brevene skrevet i diksform og skulle mer fremføres enn bare leses.

Malmtrioen

Gjennom Malmtrioen ble han på sent 1970- og tidlig 1980-tallet sammen med Olaf Utvik og Helge Skjevik kjent også utenfor kommunens grenser. Musikkalbumet Med hatten på snei ble en salgssuksess både på vinyl og kassett i 1980. Den førte til TV-opptredener og etterspørsel etter trioen i hele Trøndelag. Noen økonomisk gullgruve ble det imidlertid ikke da plateselskapet, Arctic Records i Trondheim, gikk konkurs i det platen ble lagt ut for salg. Malmtrioen rakk omtrent 100 opptredener før sykdom gjorde at det lille ensemblet måtte avvikles.

«Elever»

Høyem var både mentor, revyleder og inspirator for flere kulturpersonligheter som skuespiller Evy Kasseth Røsten og journalist og gullpenn-vinner Gudleiv Forr.

Ettermæle

Etter sin død i 2005 ble han hedret med kabaretrevyen Malms store kulturbærer gjennom 60 år. Pengene fra revyen ble brukt til å finansiere en byste av ham som nå står i Verraparken i Malm.
Sandefjord Futsal

Sandefjord Futsal er en futsalklubb med spillere som opprinnelig kommer fra Sandefjord, men som bor i Oslo. Klubben ble stiftet 1.januar 2003. Hjemmearena er Ekeberghallen. Klubben rykket opp i Futsal Elite etter å ha blitt maratonmestere i sesongen 04/05. Den første sesongen i Futsal Elite endte med en 2.-plass for klubben. Klubbens keeper, Karsten Olsen og utespiller Per Martin Haugen spiller på landslaget for Norge futsal. Sesongen 07/08 rykket Sandefjord Futsal opp til Norges Fotball Forbunds egen futsalsatsing, Telekiosken Futsal Liga. Første sesong i Telekiosken Futsal Liga endte med en solid femteplass for gutta fra hvalfangerbyen, som på forhånd var dømt nord og ned av samtlige eksperter.

Meritter

1.-plass:
Copa Penya Barcelonista, sommer 08

Oslo Indoor, mai 05

Oslo Indoor, januar 05

Coca-Cola Cup, Ekeberghallen, januar 05

Bergen Indoor, november 04

Oslo Indoor, september 04

Coca-Cola Cup, Drammenshallen

Telekiosken Futsal Liga

Opprykk til NFFs Telekiosken Futsal Liga sesongen 07/08

Femteplass i Telekiosken Futsal Liga sesongen 08/09
St. Patricks dag

St. Patricks dag (også kalt «Paddy's Day») er Irlands nasjonaldag som feires den 17. mars, til minne av landets skytshelgen St. Patrick. 
I blant annet USA, Storbritannia og Irland er det tradisjon å kle seg i grønt denne dagen. Over hele verden møtes irer og fester med øl og musikk. Dette skjer ofte på irske puber, og mange steder holdes det parader, hvor deltagerne er kledd i grønt og oransje som et symbol på Irland. På de fleste irske puber i England og Irland serveres denne dagen kun Irish stew og Guinness øl.
St. Patrick er også kjent som den som kristnet Irland.
Vagant (tidsskrift)

Vagant er et tidsskrift for litteratur og kritikk, grunnlagt i 1988. Tidsskriftet har base i Bergen og Berlin, og er primært rettet mot et norsk publikum, men trykker tekster på alle de skandinaviske språkene.
Vagant har siden begynnelsen vært et unglitterært tidsskrift med stadig nye redaksjonssammensetninger. Redaksjonen består av både forfattere og litteraturvitere. Tradisjonelt har redaksjonen hatt en flat struktur. I 2007 ansatte man tidsskriftets første ansvarlige redaktør, Audun Lindholm.
I 2009 opprettet Vagant internettsatsingen «Vagant Europa», med det formål å oversette artikler fra europeisk litterær og kulturell debatt.

Historikk

De første årene var Vagant et uavhengig tidsskrift, med base i Oslo. I 1999 ble det opprettet en parallell redaksjon i Bergen, som lagde ett nummer i året. I 2002 kom Oslo-redaksjonens siste nummer, og deretter hadde tidsskriftet base i Bergen de neste ti årene. Hovedkontoret ble flyttet til Berlin i 2013.
Fra 1996 til 2005 mottok tidsskriftet økonomisk støtte fra forlaget Aschehoug. I 2005 sa Aschehoug opp sponsoravtalen med tidsskriftet, og redaksjonen inngikk en ny avtale med det daværende forlaget N. W. Damm & Søn. Mellom 2005 og 2016 ble tidsskriftet utgitt av Cappelen Damm. Fra og med januar 2017 er eierskapet overdratt til redaksjonen.
Tidsskriftet har fått navn etter de såkalte vagantene, det vil si omstreifende studenter som fremførte dikt og sanger på latin, mot kost og losji på vertshus rundt om i Europa i middelalderen .
I 2013 ble tidsskriftet kåret til Årets tidsskrift av Norsk Tidsskriftforening og tidsskriftet fikk Språkprisen i 2014.

Noen tidligere medlemmer av redaksjonen

Gunnar Rebnord Totland, Alf van der Hagen, Tone Hødnebø, Johann Grip, Pedro Carmona-Alvarez, Pål Norheim, Arve Kleiva, Linn Ullmann, Anne Gjeitanger, Cecilie Schram Hoel, Henning Hagerup, Olaug Nilssen, Torunn Borge, Linde Hagerup, Espen Stueland, Tore Renberg, Karl Ove Knausgård, Nora Simonhjell, Susanne Christensen, Erlend O. Nødtvedt, Vigdis Ofte, John Ødemark, Knut Hoem.
Drømspel

Produksjonen

Medprodusenter var Bente Erichsen, Lars Jönsson og Peter Aalbæk Jensen. Scenografi var ved Carle Lange. Utover 9,8 millioner fra Statens Filmproduksjonsutvalg, tilkom svensk produksjonsstøtte via Per Lysander. Kostnadene ble 14 millioner. Opptakene ble gjort i Odda og Tyssedal på våren 1993 og avsluttet i Oslo og London i desember samme året.

Handling

Hinduguden Indra har en datter Agnes, spilt av Ingvild Holm fra Laksevåg, som besøker jorden for å finne ut om menneskene har berettigede klager. Hun gifter seg med advokaten Bjørn Willberg Andersen fra Bergen og får barn. Hennes andre ektemann blir dikteren Bjørn Sundquist. Liv Ullmann var billettør, Erland Josephson blind mann, Lars-Erik Berenett offiser, Joachim Calmeyer en som klistret plakater, Svein Scharffenberg bartender, Torgeir Fonnlid fyllik og Randi Koch sykepleier. Espen Skjønberg var gift med Mona Hofland, Merete Moen var Kristin. Brudeparet var Eindride Eidsvold og Camilla Strøm Henriksen. Elskeren til Bibi Andersson var Nils Ole Oftebro, mens Arne Hestenes og Sossen Krohg var venner. Korte innslag var med Nicoline Haugsvær, Finn Schau og Tom Remlov.

Mottakelse

Dreamplay hadde verdenspreimiere i avdelingen Un certain regard (smalere kunstfilm) på Filmfestivalen i Cannes den 16. mai 1994. Filmen var Straumes andre i Cannes. Den var Norsk filminstitutts mest distribuerte film i 1994, invitert til festivaler i Marseille, Edinburgh, Figueira La Paz, Warszawa, Gent, Vancouver, São Paulo, Puerto Rico, Göteborg, Cambridge og Montreal. Etter kino-lanseringen i august ga VG filmen fem stjerner med underteksten «en vellykket Strindberg-filmatisering». I Bergen gikk den for fulle hus. Den ble landets minst sette film med sine 7 500 besøkende i 1994.
Sony Ericsson K800i

Sony Ericsson K800i er en mobiltelefon.
Den har innebygget kamera på 3,2 megapiksler, og hadde den beste oppløsningen som var i Norge på den tiden (2006). Den har også en Xenon-blitz og et deksel over kameralinsa.
Gotfred Tvede

Bakgrunn

Tvedes foreldre var arkitekt Vilhelm Tvede og hustru. Han avla realeksamen i 1879, gikk i murerlære, ble svenn i 1883 og dimittert fra Det tekniske Selskabs Skole i 1884. Deretter ble han tatt opp på Kunstakademiets Arkitektskole i september 1881 og var ferdig utdannet arkitekt i 1890. 
I studietiden var han elev av Hans J. Holm og Martin Nyrop.

Karriere

Gotfred Tvede fikk eget arkitektkontor fra 1891. Han var på tallrike reiser i utlandet.
Han vant Neuhausens premie i 1891, Årsmedaljen første gang i 1902, andre gang i 1908 (Eckersbergmedaljen), Lasenius Kramps medalje i 1940 og ble æresmedlem av Akademisk Arkitektforening 1943. Han stilte ut på Charlottenborg i 1891, 1892 og 1905 og på Landsutstillingen i Aarhus i 1909.
Tvede var medlem av flere råd og utvalg, blant annet av styret for Lægeforeningens Boliger og for Foreningen til Hovedstadens Forskønnelse 1906–1912, av dens rådgivende utvalg 1913–1947, av Akademiraadet 1928–1932 og av Bikubens tilsynsråd. Han var ridder av Dannebrogordenen og Dannebrogsmann.
Han giftet seg i 1895 med Bodil Marie Dorph-Petersen, datter av skuespiller, senere teaterdirektør Jens Frederik Siegfred Dorph-Petersen og Rose Cecilie Sødring. 
Tvede er begravet på Vestre kirkegård.
AvisaBodø

AvisaBodø (ab24.no) er en norsk nettavis med dekningsområde i Bodø. nettavisen ble startet opp i mars 2007 av Børre Arntzen som gikk fra jobb som nettredaktør for Nordlandssykehusets nettsider. Nettavisen er i dag en av få medier som konkurrerer med Avisa Nordland nyhetsmarkedet i Bodø.
Mohave kraftverk

Mohave kraftverk (engelsk: Mohave Power Station) var inntil 2005 et varmekraftverk i Clark County delstaten Nevada i det vestlige USA. Anlegget lå sørøst for Las Vegas helt i sør i delstaten, nær grensen til California og Arizona, og ved Mojave nasjonalpark. Det hadde en installert produksjonskapasitet på inntil 1 580 – 1 636 MW, fordelt på 2 blokker av 790-818 MW hver. Kraftverket stod ferdig utbygd i 1971. 
Brenseltypen var lav-bitumenøst kull. Utslippene var meget høye, mer enn 40.000 tonn SO2 årlig, og anslått godt over 20 millioner tonn CO2.
Anlegget ligger i Sonoraørkenen ved Colorado-elva i Clark County, ikke langt fra byen Laughlin. I 2009 ble det igangsatt demontering av kraftverket. Det er vedtatt at kullet som ble fraktet hit skal brukes i Navajo kullkraftverk som ligger over grensen i Arizona, og som har enda større kapasitet med 2 250 MW.
Birkelund Trikotasjefabrikk

Birkelund Trikotasjefabrikk AS var en tekstilbedrift ved Salhus i Bergen, én mil nord for byen. Den ble etablert i 1920, og produserte trikotasje. Produksjonen opphørte i 1959.
Toppskarv

Beskrivelse

Toppskarven har glinsende sort fjærdrakt (som skinner i grønt og blågrønt) og måler omkring 65–80 cm og veier cirka 2 kg. Fuglene har et vingespenn på cirka 90–105 cm.
Toppskarv flyter tungt i vannet, som storskarven, men også denne arten er en ypperlig dykker. Arten eter nesten eksklusivt fisk, som den hovedsakelig fanger på bunnen under dykking. Typiske dykk når til 21–40 m under vannoverflaten.
Navnet toppskarv (som er det offisielle navnet på arten i Norge) stammer fra den karakteristiske fjærpryden på hodet, som hannene bærer i paringstiden. Fuglen er derfor lett å skille fra andre arter i denne tiden, men kan særlig vinterstid forveksles med storskarv. Den er imidlertid fysisk mindre enn denne, noe som er opphavet til den norske betegnelsen småskarv.Den hører imidlertid ikke med til de egentlige småskarvene, som alle sorterer i slekten Microcarbo.
De fleste fuglene er helt eller delvis standfugler, men populasjonene i det nordlige Norge og på Kolahalvøya er sanne trekkfugler.

Utbredelse

Arten finnes i: Albania, Algerie, Belgia, Bulgaria, Egypt, Færøyene, Frankrike, Gibraltar, Hellas, Island, Irland, Italia, Kroatia, Kypros, Libya, Marokko, Nederland, Nord-Makedonia, Norge, Portugal, Russland, Slovenia, Spania, Storbritannia, Tunisia, Tyrkia, Tyskland og Ukraina.
Tangutskrift

Tangutskrift (kinesisk: 西夏文, pinyin: xī xià wén) er et logografisk skriftsystem som ble brukt mellom 1036 og 1502 til å skrive det tibetoburmanske språket Tangut i Xixia-riket. Det omfatter 5863 tegn, hvis man ikke tar hensyn til varianter.. Tangutskriften ligner på kinesiske tegn, men metoden til å forme skrifttegnene er signifikant forskjellig fra den som brukes til å forme kinesiske tegn.
Omotagus

Utseende

En stor (ca. 70 millimeter), avlang, brunsvart trebukk. Antennene er ganske tynne og rundt halvparten så lange som kroppen. Pronotum er trapesformet, forholdsvis bredt, med sagtakket ytterkant. Dekkvingene er parallellsidige med rettvinklede "skuldre" og svake, opphøyde lengderibber.

Utbredelse

Arten er utbredt i Papua Ny-Guinea.
Gilgit Scouts

Gilgit Scouts (oversatt: Gilgit-speiderne) er navnet på en paramilitær styrke som opprinnelig ble opprettet i 1889 under navnet Gilgit Levies av Algernon Durand, en oberst i den britiske hæren. Styrken hadde opprinnelig sitt hovedkvarter i Gilgit, som var den viktigste byen i Gilgit Agency, som lå innenfor området til vasallstaten Kashmir og Jammu.

Historie

I 1891 kjempet styrken mot styrker fra Hunza i slaget om Nilt under Hunza-Nagar-kampanjen. I 1913 ble styrken reorganisert til kompanistørrelse og fra da av kjent som Gilgit Scouts, samtidig som den ble tatt opp i Frontier Corps. 
Da Gilgit Scouts ble etablert, var dens styrke 582 mann. Rekrutteringen i Gilgit Scouts var basert på anbefalingene til mirer og rajaer (herskere) i området. Mirenes og rajaenes nære slektninger fikk direkte oppdrag i korpset til Gilgit Scouts av den øverste britiske administrasjonen. 
Etter delingen av India sluttet Gilgit Scouts seg til den pakistanske hærens styrker i deres angrep mot styrkene til den tidligere vasallstaten Kashmir og Jammu under den første Kashmirkrigen. Ifølge den britiske majoren William Brow, en gang kommanderende offiser, la Gilgit Scouts en hemmelig plan for å etablere «Republikken Gilgit-Astor(e)» etter at de hadde beseiret de væpnede styrkene til maharajaen av Kashmir den 1. november 1947, men 2. november ble likevel det pakistanske flagget heiset i Gilgit. Etter at krigen var over, drev Gilgit Scouts sin aktivitet som en paramilitær styrke i Gilgit-Baltistan frem til 1975, da styrken ble slått sammen med regimentet Northern Light Infantry.
Kai Larsen

Viser

Larsen har skrevet mange viser med tilknytning til nordnorsk miljø. Med visegruppa Medvind skrev han melodier til diverse dikt av Arvid Hanssen, bl.a. Åleina, Nordavindsvalsen og Haustvisa. Han er representert med tre viser i Sanga i søkk og kav, Jack Berntsens nordnorske visebok: Sang tel Helgeland, Sommarsang og Åleina.
Det er særlig Sang tel Helgeland som har etablert seg som en nordnorsk klassiker. Kai Larsen skrev sangen mens han jobbet som lærer på Tomma i Nesna kommune, og Tomma er nevnt i teksten:
På karte blir øyen tel punktum og komma,
men kika du ætte, så finne du navn
som Lovund og Træna og Dønna og Tomma,
her har vi den plassen som mange vil savn...
Heksemel

Heksemel er sporene til plantene stri kråkefot og myk kråkefot (Lycopodium).
Heksemel brenner kraftig og fort når det spres i lufta over en flamme, fordi det inneholder over 50% olje og det får stor tilgang på oksygen ved spredning. Fenomenet er ofte brukt for å demonstrere en støveksplosjon. Det skal små mengder til for å lage forholdsvis store flammer, og temperaturen blir ofte høy.

Bruksområder

Heksemel hadde mange bruksområder i gamle dager. Blant annet ble det brukt til jevning og utfyllingsmel i piller, blitsen i fotografering og som trollpulver til heksekunster. Tidligere ble pulveret brukt i fingeravtrykkspulver, fyrverkeri og til overflatebehandling av piller og eksplosiver.
Det gule sporepulveret (Lycopodium powder) blir i dag brukt som stabilisator i iskrem, og brukes til å gjøre et elektrostatisk ladnings-mønster synlig. Chester Carlson brukte kråkefotpulver i sine tidligste eksperimenter for å demonstrere xerografi.

Innsamling av heksemel

Det er sporehuset til planten stri kråkefot eller myk kråkefot som brukes til heksemel. Først samler man inn råstoffet – sporehuset. Sporehusene kommer fram om høsten, gjerne rundt høstferien. De skal tørke over natten, helst på en tallerken. Sporhusene tørker best der hvor det er varmt. Neste dag tar man bort sporehusene og rister dem litt. Til slutt samles pulveret som kommer ut av sporene, og det kan oppbevares i en boks. For å få en støveksplosjon, spres pulveret over en flamme. Det er best over et bål. Hvis ikke alle sporene har kommet ut etter en natts tørking, kan man la dem stå en natt til.
For å få enda flere sporer, kan operasjonen gjentas flere ganger. Da kommer mer sporepulver ut.